Anacypta

Anacypta er en slekt av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr.

Utseende 
Små til middelsstore (4,5-7 mm), flate, avlange gnagbiller, snaue og som oftest noe blanke, brunlige, oversiden tett punktert. Kroppsformen er avlangt oval sett ovenfra. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) er mye bredere enn langt med rundede sider. Dekkvingene er rundede med kraftige punktrader.

Levevis 
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. Disse artene finnes på tørre, døde stammer eller greiner. De flyr godt, noen kan også hoppe.

Utbredelse 
Slekten er utbredt i Sørøst-Asia.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien gnagbiller, Trogossitidae (=Ostomidae)
 Underfamilien smalgnagbiller, Trogossitinae Latreille, 1802
 Gruppen Gymnochilini
 Slekten Anacypta Illiger, 1807 - 9 arter, Sørøst-Asia
 Anacypta birmanica Léveillé, 1888 - Myanmar
 Anacypta cicatricosa Reitter, 1880 - Himalaya
 Anacypta cyanea Léveillé, 1899 - Malaysia (Perak)
 Anacypta feai Léveillé, 1888 - Tenasserim 
 Anacypta gambeyi Léveillé, 1890 - Vietnam
 Anacypta higonia Lewis, 1888 - Japan 
 Anacypta perraudierei Léveillé, 1905 - Vietnam
 Anacypta punctata (Fabricius, 1801) - Sumatra, Borneo, Molukkene
 Anacypta weyersi Léveillé, 1900 - Sumatra

Referanser

Eksterne lenker 
 Atlas of bark-gnawing beetles (Trogossitidae) of Russia - engelsk tekst, med bildegalleri. 
 

Biller formelt beskrevet i 1807
Dyr formelt beskrevet av Johann Karl Wilhelm Illiger
Gnagbiller